8. सरकार सरकारी शिक्षाओं से काबिल युवकों को ईमानदारी से सरकारी नौकरियां नहीं दे सकती है तो बंद करे सरकारी शिक्षा और सरकारी नौकरियां का यह पाखंड़। हजारों बिसनाथ कुर्सियों से लिपट चुके हैं और काबिल युवकों को नकारकर बिसनाथों की भर्ती किए जा रहे हैं। यह मैं देख रहा हूं, आप देख रहे हैं, कानून देख रहा है, सरकारें देख रही हैं; तो उचित कदम उठाने में घबराहट क्यों? ‘मोहन दास’ कहानी के भीतर गजानन माधव मुक्तिबोध जज बन अपनी पॉवर का इस्तेमाल करते हैं, तो देशी सरकारें और कानूनी व्यवस्था के पास मौजूद सारी ताकतें (पॉवरें) क्यों सड़ती जा रही हैं? किसी को भी लगता नहीं है कि इन दुर्व्यवस्थाओं को उलट देना चाहिए। मुझे लगता है, आपको लगता है; लेकिन सवाल यह उठता है हमारे लगने से क्या होगा दृ ‘बाबाजी का ठुल्लु।’ लगना उन मठाधिशों, सत्ताधिशों, राष्ट्राधिशों, राजनीतिधिशों, न्यायाधिशों... को चाहिए जिनके हाथों में हमने लोकतंत्र और अधिकारों की बागडौर दी है। सबको पता है रस्ते पर खड़ी पुलिस 50, 100, 500,... रुपए लेती है और कार्यालयों में बैठे बाबू के आंकड़े भी ऐसे ही होते हैं। संस्थाओं में बैठे संस्था चालकों के आंकड़े लाखों में। ‘न्याय पैसों पर खरीदा जाता है’ कहे तो... तो अंधी न्याय व्यवस्था की तौहिन होगी। मन में आता है कि तौहिन की ऐसी की तैसी, सब सड़ चुका है और दुर्गंध आ रही है। आज जो पुलिस आतंकवादियों से मुठभेड़ करती हैं, उन्हें पकड़ती है, वहीं साल-डेढ़ साल के भीतर पांच-पांच लाख की घुस लेते पकड़ी जाती है (औरंगाबाद महाराष्ट्र की एक घटना का संदर्भ है, जिसमें डेढ़ साल पहले एक पुलिस अधिकारी ने दो आतंकवादियों को पकड़ने में अहं भूमिका निभाई, वह आज पांच लाख लेते पकड़ा गया)। कहां की ईमानदारी? ऊपर से जो आदर्श दिखते हैं और दिखाए जाते हैं, वे वे होते नहीं। किसी को भी पूछे ‘आपको पुलिस पर भरौसा है?’, श्आपको सरकारी डॉक्टर पर भरौसा है?’ श्आपको न्याय व्यवस्था पर भरौसा है?’, ‘आपको राजनेताओं पर भरौसा है?’, ‘आपको सरकारी तंत्र पर भरौसा है?’, ‘आपको सरकारी तंत्र में क्लास फोर से लेकर क्लास वन तक की कुर्सियों पर चिपके सरकारी बाबुओं पर भरौसा है?’,... तो एक ही उत्तर आएगा दृ ‘नहीं।’